钦定古今图书集成/明伦汇编/氏族典/第092卷 > 《郑樵通志》 > 以国为氏〈周同姓国〉
## 钦定古今图书集成/明伦汇编/氏族典/第092卷 > 《郑樵通志》 > 以国为氏〈周同姓国〉

于氏，即邘氏，周武王之子邘叔所封之国。《京相璠》云：
“野王县西北三十里有故邘城及邘台野王，隋改曰
河内，今怀州治，子孙以国为氏。其后去邑，但为于氏，
亦有不去邑者。”后魏《官氏志》有万纽于氏，改为于氏。
始自东海，随拓拔魏徙代，改为万纽于氏。后魏孝文
时，复为于氏。又淳于氏，唐元和初，避宪宗嫌名，改为
“于”氏。